b'\n_START_ARTICLE_\nDl. Peabody \xc8\x99i Sherman\n_START_SECTION_\nAc\xc8\x9biune\n_START_PARAGRAPH_\nFilmul vorbe\xc8\x99te despre Domnul Peabody (Ty Burrell), cea mai de\xc8\x99teapt\xc4\x83 creatur\xc4\x83 din lume ce se \xc3\xaent\xc3\xa2mpl\xc4\x83 s\xc4\x83 fie un c\xc3\xa2ine. C\xc3\xa2nd "st\xc4\x83p\xc3\xa2nul" s\xc4\x83u, b\xc4\x83ie\xc8\x9belul Sherman (Max Charles), alege s\xc4\x83 foloseasc\xc4\x83 f\xc4\x83r\xc4\x83 permisiune ma\xc8\x99ina timpului, numit\xc4\x83 WABAC, \xc3\xaen istorie \xc3\xaencep s\xc4\x83 apar\xc4\x83 schimb\xc4\x83ri, iar lucrurile scap\xc4\x83 de sub control, ivindu-se consecin\xc8\x9be dezastruoase, dar \xc8\x99i nemaipomenit de amuzante.\n_START_SECTION_\nProduc\xc8\x9bie\n_START_PARAGRAPH_\nPlanuri pentru un film bazat pe personajele din Domnul Peabody \xc8\x99i Sherman exist\xc4\x83 de ani buni, \xc3\xaen colaborare cu regizorul Rob Minkoff. Prima sa \xc3\xaencercare de a face un lung-metraj, a venit \xc3\xaen 2003, c\xc3\xa2nd a fost anun\xc8\x9bat faptul c\xc4\x83 Sprocketdyne Entertaiment, compania lui Minkoff, ce are la baz\xc4\x83 produc\xc8\x9bii Sony, \xc8\x99i Bullwinkle Studios, ar produce un live-action/CG film, cu o posibilitate destul de mare ce l-ar aduce pe Minkoff \xc3\xaen pozi\xc8\x9bia de regizor._NEWLINE_Live-actionul nu a fost realizat, dar \xc3\xaen 2006, Minkoff, s-a al\xc4\x83turat DreamWorks Animation, pentru a regiza o anima\xc8\x9bie computerizat\xc4\x83, ce adapteaz\xc4\x83 povestea seriei originale. Andrew Kurtzman a fost desemnat s\xc4\x83 scrie scenariul, baz\xc3\xa2ndu-se pe prezentarea original\xc4\x83 dezvoltat\xc4\x83 de Minkoff \xc8\x99i patenerul s\xc4\x83u de produc\xc8\x9bie Jason Clark._NEWLINE_Filmului i s-au dat, de multe ori, diferite date de lansare schimbate. Ini\xc8\x9bial, a fost programat pentru martie 2014, dar datorit\xc4\x83 a\xc8\x99tept\xc4\x83rilor mari pe care le aveaDreamWorks Animation pentru acesta, a fost mutat \xc3\xaen noiembrie 2013, \xc3\xaenlocuind un alt film animat DreamWorks Animation Eu \xc8\x99i Umbra Mea. Ultima mutare s-a f\xc4\x83cut \xc3\xaen Februarie 2013, mutare ce a adus filmul \xc3\xaenapoi \xc3\xaen martie, 2014, semnalat astfel datorit\xc4\x83 "ferestrei mult mai accesibile \xc8\x99i avantajoase de lansare," \xc3\xaenlocuind din nou anima\xc8\x9bia Me and My Shadow._NEWLINE_Ini\xc8\x9bial, Robert Downey, Jr. a fost ales pentru a-i da voce Dlui. Peabody, dar \xc3\xaen Martie 2012, a fost \xc3\xaenlocuit cu Ty Burrell. Max Charles, actorul ce \xc3\xael joac\xc4\x83 pe t\xc3\xa2n\xc4\x83rul Peter Parker \xc3\xaen Uimitorul Om-P\xc4\x83ianjen, \xc3\xaei va da glas lui Sherman. Stephen Colbert va fi vocea lui Paul Peterson, Leslie Mann, \xc3\xael va \xc3\xaenlocui pe Ellie Kemper, ce va fi vocea so\xc8\x9biei lui Peterson, Patty, iar Ariel Winter va fi vocea fetei lor, Penny. Se mai al\xc4\x83tur\xc4\x83 distribu\xc8\x9biei \xc8\x99i Stephen Tobolowsky, Allison Janney, Mel Brooks, Stanley Tucci, Patrick Warburton, Lake Bell, Zach Callison, \xc8\x99i Dennis Haysbert.\n_START_SECTION_\nMateriale promo\xc8\x9bionale\n_START_PARAGRAPH_\nMcDonald\'s Rom\xc3\xa2nia a introdus o edi\xc8\x9bie special\xc4\x83 a meniului pentru copii Happy Meal dedicat\xc4\x83 filmului Dl. Peabody \xc8\x99i Sherman. Juc\xc4\x83riile din meniu, ilustr\xc3\xa2nd personajele din film, au fost disponibile \xc3\xaen toate restaurantele McDonald\'s, \xc3\xaen limita stocului disponibil, dup\xc4\x83 cum urmeaz\xc4\x83: Dl. Peabody \xc8\x99i Ma\xc8\x99in\xc4\x83ria Wabac \xc3\xaen prima s\xc4\x83pt\xc4\x83m\xc3\xa2n\xc4\x83, 14-20 martie 2014, Puterea Piramidei \xc8\x99i Aeroplanul Da Vinci \xc3\xaen s\xc4\x83pt\xc4\x83m\xc3\xa2n\xc4\x83 21-27 martie, Labirintul Dl. Peabody \xc8\x99i Puzze-ul Sherman \xc3\xaen s\xc4\x83pt\xc4\x83m\xc3\xa2na 28 martie-3 aprilie, iar \xc3\xaen cea de-a patra \xc8\x99i ultima s\xc4\x83pt\xc4\x83m\xc3\xa2n\xc4\x83, 4-10 aprilie, X \xc8\x99i O \xc8\x99i Labirintul Dublu.'